ΕΓΚΡΙΣΗ 2.800.000 ΕΥΡΩ ΓΙΑ ΤΗ ΒΕΛΤΙΩΣΗ ΤΗΣ ΟΔΙΚΗΣ ΑΣΦΑΛΕΙΑΣ ΤΟΥ ΟΔΙΚΟΥ ΔΙΚΤΥΟΥ ΤΟΥ ΔΗΜΟΥ ΛΑΥΡΕΩΤΙΚΗΣ

Στις 23 Δεκεμβρίου 2022, υπεγράφη η αρ. πρωτ. 89519 Κοινή Απόφαση των Αναπληρωτών Υπουργών Εσωτερικών και Οικονομικών κ.κ. Στέλιου Πέτσα και Θεόδωρου Σκυλακάκη με θέμα την Ένταξη Έργων Δήμων της Χώρας στο πλαίσιο της Πρόσκλησης «Πρόγραμμα βελτίωσης οδικής ασφάλειας» της Δράσης 16631 «Πρόγραμμα βελτίωσης οδικής ασφάλειας στο εθνικό και επαρχιακό οδικό δίκτυο», η οποία χρηματοδοτείται από πόρους του Ταμείου Ανάκαμψης και Ανθεκτικότητας.

Στην πρόσκληση εκδήλωσης ενδιαφέροντος για το ανωτέρω θέμα, έλαβε μέρος και ο Δήμος Λαυρεωτικής, ο οποίος ζήτησε και εγκρίθηκε το ποσό των 2.800.000,00 ευρώ για τα κατωτέρω έργα :

- Βελτίωση του οδοστρώματος των οδών των περιοχών του Δήμου Λαυρεωτικής, οι οποίες επλήγησαν από την πυρκαγιά του 2021, καθώς και σε περιοχές :

- εντός σχεδίου πόλης Κερατέας,

- στην εντός σχεδίου περιοχή Κακή Θάλασσα Κερατέας,

- στην εντός σχεδίου περιοχή Πλάκα Κερατέας και

- την περιοχή του οικισμού του Αγίου Κωνσταντίνου, οι οποίες είναι αμιγούς κατοικίας, με πολλούς κοινόχρηστους χώρους, σχολεία, εκκλησίες, αθλητικά κέντρα και μεγάλη κίνηση πεζών και οχημάτων.